Maktabdagi zoʻravonlik. Maktablardagi zoʻravonlik – oʻquvchilarga nisbatan bolalar yoki oʻqituvchilar tomonidan, yoxud oʻqituvchilarga nisbatan oʻquvchilar tomonidan sodir etiladigan hissiy, jismoniy yoki jinsiy tajovuzdir. Umumiy tavsif. Maktabda bolani ruhiy va jismoniy jihatdan kamsitishlari, undan pul yoki qimmatbaho buyumlar talab qilishlari, jinoyat va hokazoga undashlari mumkin. Bunday noqonuniy harakatlarning aybdorlari boshqa oʻquvchilar yoki oʻqituvchilarning oʻzlari boʻlishi mumkin, bundan tashqari, oʻquvchi maktab hududidagi boshqa oʻquvchilarning ota-onalari, ularning qarindoshlari va tanishlari tomonidan ham zoʻravonlikka duchor boʻlishi mumkin. Maktabdagi zoʻravonlikka qarshi kurash. Maktabdagi zoʻravonlikka qarshi kurash bir necha yoʻnalishda olib boriladi. Bular orasida umumiy yoʻnalishlar (bagʻrikenglikni targʻib qilish, jamiyatning madaniy darajasini yuksaltirish) hamda individual yoʻnalishlar (oilalar bilan ishlash; tengdoshlariga nisbatan tajovuzkor xatti-harakatlar koʻrsatayotgan bolalarga ruhiy yordam berish) mavjud.